2. ลักษณะการประกอบธุรกิจ

2.1 ประวัติความเป็นมาของ บริษัท โมเดอร์นฟอร์มกรุ๊ป จำกัด (มหาชน)

บริษัทได้ดำเนินธุรกิจเป็นทั้งผู้ผลิตและจัดจำหน่ายเฟอร์นิเจอร์สำเร็จรูป เป็นเวลามากว่า 20 ปี
โดยเริ่มจากการทำธุรกิจนำเข้าวัสดุอุปกรณ์ และชิ้นส่วนเฟอร์นิเจอร์ในปี 2521
เพื่อใช้สำหรับเฟอร์นิเจอร์สำเร็จรูปและโดยที่บริษัทได้เล็งเห็นว่าตลาดเฟอร์นิเจอร์ในประเทศเริ่มมีแนวโน้มว่าจะมีการเปลี่ยนแปลงพัฒนาไปสู่อนาคตที่ดีขึ้น
แต่ยังขาดการพัฒนาในรูปแบบของสินค้า ขบวนการผลิตที่ทันสมัย และการจำหน่าย
จึงได้ก่อตั้งบริษัทเพื่อผลิตและจำหน่ายเฟอร์นิเจอร์สำเร็จรูป (Knocked Down)
โดยเน้นรูปแบบให้ทันสมัยและมีคุณภาพสูง คุ้มค่า โดยเริ่มจากเฟอร์นิเจอร์สำนักงาน MOFLEX ในปี
2523 และขยายไปยังตลาดเฟอร์นิเจอร์บ้าน KLASSE และเฟอร์นิเจอร์ครัว KITCHEN ในปีต่อๆ
มาซึ่งมีทั้งชนิดเคลือบผิว (Laminated) และเคลือบแลคเกอร์ (Lacquered) ภายใต้การผลิตและ
จัดจำหน่ายหลายๆบริษัททั้งในกรุงเทพฯและภูมิภาค
และบริหารงานในลักษณะนิติบุคคลแยกจากกันแต่มีคณะกรรมการบริษัทและผู้ถือหุ้นในกลุ่มเดียวกัน

ในปี 2533
ถือเป็นปีสำคัญของบริษัทโดยมีการปรับปรุงโครงสร้างของกลุ่มบริษัทใหม่ด้วยการรวมบริษัททั้งหมดให้เป็นบริษัทเดียวภายใต้ชื่อบริษัท
โมเดอร์นฟอร์มกรุ๊ป จำกัด และเพิ่มทุนจดทะเบียนจาก 8 ล้านบาท เป็น 255 ล้านบาท
โดยมีคณะกรรมการบริษัท และคณะกรรมการบริหารชุดเดียว และมีสาขาและโชว์รูมต่างๆ
ของบริษัทเองในการจัดจำหน่ายสินค้าในแต่ละ Brand และเพิ่มทุนจดทะเบียนจาก 255 ล้านบาท
เป็น 600 ล้านบาท ในปี 2534 ต่อมาในปี 2535
ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทยและได้แปรสภาพเป็นบริษัทมหาชน
จำกัด ในปี 2536

ปัจจุบันบริษัทมีทุนจดทะเบียน 900 ล้านบาท ทุนชำระแล้ว 800 ล้านบาท มูลค่าที่ตราไว้ หุ้นละ 10
บาท โดยได้เพิ่มทุนในปี 2541 โดยจำหน่ายให้แก่บริษัท สตีลเคส อิงค์
ทั้งนี้เพื่อเสริมสร้างความแข็งแกร่งในการดำเนินธุรกิจของบริษัททั้งด้านการพัฒนา
ด้านการออกแบบผลิตภัณฑ์ เทคนิคการผลิต ตลอดจนมาตรฐานคุณภาพ
และภาพพจน์ของผลิตภัณฑ์เฟอร์นิเจอร์ที่บริษัทผลิตออกจำหน่ายเองด้วย
นอกจากนี้ยังได้ปรับโครงสร้างการบริหารงานภายใน
เพื่อเพิ่มศักยภาพในการแข่งขันในตลาดเฟอร์นิเจอร์ โดยแยกการบริหารทีมขาย
ทีมบริการจัดส่งและติดตั้งตามผลิตภัณฑ์แต่ละประเภท (Brand) เป็นสายเฟอร์นิเจอร์สำนักงาน
ซึ่งประกอบด้วยเฟอร์นิเจอร์ Moflex, Steelcase และ SOHO และสายเฟอร์นิเจอร์บ้าน
ซึ่งประกอบด้วยเฟอร์นิเจอร์ Klasse, Life และ Kitchen
และปรับเปลี่ยนนโยบายการบริหารสาขาในภูมิภาคเป็นการแต่งตั้งตัวแทนจำหน่ายสินค้าของบริษัทในภูมิภาคแทน
ซึ่งในปัจจุบันมี 8 แห่งที่ เชียงใหม่ ขอนแก่น หาดใหญ่ อุดรธานี พิษณุโลก ภูเก็ต นครราชสีมา
และชลบุรี

2.2 การประกอบธุรกิจของบริษัท บริษัทย่อย และ บริษัทร่วม

บริษัท โมเดอร์นฟอร์มกรุ๊ป จำกัด (มหาชน) ดำเนินธุรกิจเฟอร์นิเจอร์ครบวงจรครอบคลุม
ทั้งเฟอร์นิเจอร์สำนักงาน (Moflex, SOHO) เฟอร์นิเจอร์บ้าน (Klasse, Life)
และเฟอร์นิเจอร์ชุดครัว (Modernfrom Kitchen)
โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่านทีมงานขายตรงโครงการ
เครือข่ายโชว์รูมทั่วประเทศ และตัวแทนจำหน่ายในภูมิภาคต่างๆ
ตลอดจนส่งออกไปจำหน่ายยังตลาดต่างประเทศ
นอกจากนี้บริษัทยังนำเข้าเฟอร์นิเจอร์ชั้นนำจากประเทศอิตาลีและอเมริกา
และเป็นผู้นำเข้าวัสดุอุปกรณ์ชิ้นส่วนประกอบเฟอร์นิเจอร์จากต่างประเทศ หินสังเคราะห์
และจำหน่ายพรมแผ่น Interface สำหรับอาคารสำนักงาน โรงแรม โรงพยาบาล
และสถาบันการศึกษาชั้นนำ และจัดให้บริการ
ทั้งก่อนและหลังการขายภายใต้การดำเนินงานของบริษัทเองทั้งหมด

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 4 บริษัท ดังนี้

1. บริษัท โมเดอร์นฟอร์มทาวเวอร์ จำกัด ได้จัดตั้งขึ้นในปี2534 โดยบริษัท โมเดอร์นฟอร์มกรุ๊ป
จำกัด (มหาชน) เข้าถือหุ้นทั้งหมดร้อยละ 100 ในบริษัท โมเดอร์นฟอร์มทาวเวอร์ ปัจจุบันมี
ทุนจดทะเบียน 220 ล้านบาท เป็นเจ้าของกรรมสิทธิ์ที่ดินและอาคารสำนักงาน
"โมเดอร์นฟอร์มทาวเวอร์" ริมถนน ศรีนครินทร์ บนเนื้อที่รวม 3-0-35 ไร่ เป็นอาคาร 28 ชั้น
พื้นที่ใช้สอยรวม 26,000 ตร.ม. สร้างแล้วเสร็จและเปิดดำเนินการได้ตั้งแต่เดือนพฤษภาคม 2538
โดยมีวัตถุประสงค์เพื่อใช้เป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน)
บริษัทย่อยและบริษัทร่วมทุน และเป็นศูนย์แสดงสินค้ารวมผลิตภัณฑ์
ทุกประเภทครบวงจรในอาคารเดียวกันของบริษัท
ส่วนพื้นที่ที่เหลือเพื่อเป็นอาคารสำนักงานให้เช่าแก่บุคคลภายนอก

2. บริษัท โมเดอร์นฟอร์ม อิมพอร์ตส์ จำกัด ในปี 2540 บริษัทโมเดอร์นฟอร์ม กรุ๊ป จำกัด
(มหาชน) เข้าถือหุ้นทั้งหมดร้อยละ 100 เพื่อขยายธุรกิจทางด้านเฟอร์นิเจอร์นำเข้าจากประเทศ
อิตาลี และอเมริกา เป็นหลักภายใต้ชื่อ “Casabella” โดยมีทุนจดทะเบียน 35 ล้านบาท
มีสำนักงานใหญ่ และโชว์รูมที่อาคาร โมเดอร์นฟอร์มทาวเวอร์ โชว์รูมที่เอ็มโพเรียม
และโชว์รูมศูนย์การค้ามาบุญครอง

3. บริษัท เดคคอร์ เมทัล จำกัด ในปี 2546 บริษัทได้ลงทุนในบริษัท เดคคอร์ เมทัล จำกัด
ซึ่งเป็นบริษัทจัดตั้งขึ้นใหม่ประเภทธุรกิจผลิตและจำหน่ายชั้นวางสินค้า
มีสำนักงานและโรงงานตั้งอยู่ในนิคม อุตสาหกรรมบางปะอิน โดยมีทุนจดทะเบียน 30 ล้านบาท
บริษัทถือหุ้นในอัตราร้อยละ 73.33

4. บริษัท พลาสติกและหีบห่อไทย จำกัด
ซึ่งดำเนินกิจการด้านการผลิตบรรจุภัณฑ์และพลาสติกอุตสาหกรรม ตลอดจนชิ้นส่วน
อุปกรณ์เฟอร์นิเจอร์ และเครื่องใช้พลาสติกอื่นๆ มีสำนักงาน และโรงงานตั้งอยู่ที่ 129-129/1
ถนนบางขุนเทียน แขวงแสมดำ บางขุนเทียน กรุงเทพมหานคร โดยบริษัท โมเดอร์นฟอร์มกรุ๊ป
จำกัด (มหาชน) ถือหุ้นร้อยละ 60 ในปี 2537 โดยมีทุนจดทะเบียน 40 ล้านบาท

ทั้งนี้ บริษัทย่อยทั้ง 4 บริษัทมิได้มีการถือหุ้นระหว่างกันแต่อย่างใด

นอกจากนี้บริษัทโมเดอร์นฟอร์มกรุ๊ปจำกัด (มหาชน) ยังมีบริษัทร่วมทุนอีก 4 บริษัท ดังนี้

1. บริษัท สตีลเคส โมเดอร์นฟอร์ม จำกัด

จัดตั้งขึ้นในปี 2536 ระหว่างบมจ.โมเดอร์นฟอร์มกรุ๊ป กับ บริษัท สตีลเคส อิงค์ จำกัด
แห่งประเทศสหรัฐอเมริกา เพื่อตั้งโรงงานผลิตเฟอร์นิเจอร์สำนักงานสตีลเคสในประเทศไทย
โดยมีทุนจดทะเบียน 140 ล้านบาท ถือหุ้นคนละ 50%
ต่อมาเมื่อเกิดภาวะวิกฤตทางเศรษฐกิจทั่วโลกในปี 2541
บริษัทจึงปรับเปลี่ยนนโยบายใหม่โดยการผลิตสินค้าภายใติลิขสิทธิ์ของสตีลเคสที่โรงงานของบมจ.โมเดอร์นฟอร์มกรุ๊ป
แทนการก่อสร้างโรงงานผลิตเอง และได้มีการจดทะเบียนลดทุนลงโดยในปัจจุบันมีทุนจดทะเบียน
8.75 ล้านบาท โดยบมจ.โมเดอร์นฟอร์มกรุ๊ป ยังคงถือหุ้นในสัดส่วน ร้อยละ 50

2. บริษัท โมเดอร์นฟอร์ม อินทิเกรชั่น เซอร์วิสเซส จำกัด จัดตั้งขึ้นในปี 2535
โดยมีทุนจดทะเบียน 20 ล้านบาท ดำเนินธุรกิจเป็น ตัวแทนจำหน่ายคอมพิวเตอร์ประเภทต่างๆ
อุปกรณ์ต่อพ่วง และอุปกรณ์เครือข่ายอื่นๆ ทั้งด้านซอฟแวร์ และฮาร์ดแวร์
มีสำนักงานใหญ่ตั้งอยู่ที่อาคารโมเดอร์นฟอร์มทาวเวอร์ โดย บมจ. โมเดอร์นฟอร์มกรุ๊ป
เข้าถือหุ้นร้อยละ 47 โดยได้เปลี่ยนชื่อเดิมจาก บริษัท โมเดอร์นฟอร์มโอเอ จำกัด
ในเดือนกันยายน2545 ต่อมาในเดือนธันวาคม 2546 บริษัทได้เพิ่มทุนจดทะเบียนเป็น 60 ล้านบาท
โดยบมจ.โมเดอร์น ฟอร์มกรุ๊ป ยังคงถือหุ้นในสัดส่วนร้อยละ 47

3. บริษัท อินเตอร์เฟซโมเดอร์นฟอร์ม จำกัด จัดตั้งในปี 2537 เพื่อผลิตและจำหน่ายพรมปูพื้น
โดยร่วมทุนกับ อินเตอร์เฟซ อิ้งค์ แห่งประเทศสหรัฐอเมริกา มีสำนักงานใหญ่และโรงงาน
ตั้งอยู่ในนิคม อุตสาหกรรมบางปะกง โดยบมจ. โมเดอร์นฟอร์มกรุ๊ป ถือหุ้นร้อยละ 30
ปัจจุบันมีทุนจดทะเบียน 200 ล้านบาท

4. บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา
และพัฒนาระบบเทคโนโลยีสารสนเทศแบบครบวงจร
การวางระบบและติดตั้งระบบคอมพิวเตอร์และเครือข่ายสารสนเทศทั้งส่วนฮาร์ดแวร์ และซอฟต์แวร์
และการบริการบำรุงรักษา
และเป็นบริษัทจดทะเบียนในตลาดหลักทรัพย์แห่งประเทศไทยเมื่อเดือนตุลาคม 2546 โดยบมจ.
โมเดอร์นฟอร์มกรุ๊ป เข้าถือหุ้นในอัตราร้อยละ 25.30 ในปี 2546

  ทั้งนี้บริษัทร่วมทั้ง 4 บริษัท มิได้มีการถือหุ้นระหว่างกันแต่อย่างใด

2.3 โครงสร้างรายได้จากแต่ละกลุ่มธุรกิจ

โครงสร้างรายได้สำหรับ 3 ปี คือ 2544-2546 จากการประกอบธุรกิจของบริษัท และบริษัทย่อย
รวม 4 บริษัท สามารถแยกเป็นกลุ่มธุรกิจ 4 กลุ่ม

+-----------+----------------+------+-----+---+-----+---+-----+---+
| สา        | ดำเนินการโดย    | ถือหุ้น | ปี   |   | ปี   |   | ปี   |   |
| ยผลิตภัณฑ์ / |                |      | 2   |   | 2   |   | 2   |   |
|           |                |      | 546 |   | 545 |   | 544 |   |
+-----------+----------------+------+-----+---+-----+---+-----+---+
| กลุ่มธุรกิจ   |                | ร    | ล้าน | % | ล้าน | % | ล้าน | % |
|           |                | ้อยละ | บาท |   | บาท |   | บาท |   |
+-----------+----------------+------+-----+---+-----+---+-----+---+
| ธุรกิจ      | บมจ.           | 100  | 1,  | 7 | 1,  | 6 | 1,  | 7 |
| เฟอร์นิเจอร์ | โมเดอร์นฟอร์มกรุ๊ป |      | 596 | 0 | 325 | 9 | 356 | 1 |
+-----------+----------------+------+-----+---+-----+---+-----+---+
|           | บจ.โมเด        | 100  | 112 | 5 | 87  | 5 | 87  | 5 |
|           | อร์นฟอร์มอิมพอร์ตส์ |      |     |   |     |   |     |   |
+-----------+----------------+------+-----+---+-----+---+-----+---+
| ธุรก       | บจ.โมเด        | 100  | 50  | 2 | 49  | 2 | 44  | 2 |
| ิจให้เช่าพื้นที่ | อร์นฟอร์มทาวเวอร์ |      |     |   |     |   |     |   |
| และบริการ  |                |      |     |   |     |   |     |   |
+-----------+----------------+------+-----+---+-----+---+-----+---+
| ธุร        | บจ.พล          | 60   | 450 | 2 | 377 | 2 | 341 | 1 |
| กิจวัสดุหีบห่อ | าสติกและหีบห่อไทย |      |     | 0 |     | 0 |     | 8 |
+-----------+----------------+------+-----+---+-----+---+-----+---+
| ธ         | บจ.เดคคอร์ เมทัล | 73   | -   | - | -   | - | -   | - |
| ุรกิจผลิตและ |                |      |     |   |     |   |     |   |
|           |                |      |     |   |     |   |     |   |
| จำ        |                |      |     |   |     |   |     |   |
| หน่ายชั้นวาง |                |      |     |   |     |   |     |   |
|           |                |      |     |   |     |   |     |   |
| สินค้า      |                |      |     |   |     |   |     |   |
+-----------+----------------+------+-----+---+-----+---+-----+---+
| อื่นๆ       | -              | -    | 59  | 3 | 73  | 4 | 72  | 4 |
+-----------+----------------+------+-----+---+-----+---+-----+---+
| รวม       |                |      | 2,  | 1 | 1,  | 1 | 1,  | 1 |
|           |                |      | 267 | 0 | 911 | 0 | 900 | 0 |
|           |                |      |     | 0 |     | 0 |     | 0 |
+-----------+----------------+------+-----+---+-----+---+-----+---+

4.  เป้าหมายการดำเนินธุรกิจ

บริษัทฯ มีเป้าหมายที่จะรักษาความเป็นหนึ่งและส่วนแบ่งตลาดสูงสุดในตลาดของเฟอร์นิเจอร์
สำนักงานในประเทศ
และจะพัฒนาธุรกิจเฟอร์นิเจอร์บ้านให้เป็นหนึ่งในผู้นำตลาดระดับกลางถึงบนโดยจะเป็นผู้นำผลิตภัณฑ์ใหม่ๆ
ที่มีคุณภาพ รูปแบบทันสมัยและประโยชน์ใช้สอย โดยจะนำเทคโนโลยีใหม่ๆ
มาใช้ในการออกแบบและผลิตเฟอร์นิเจอร์เพื่อตอบสนองความต้องการ
และความพึงพอใจของลูกค้าด้วยบริการที่ดีทั้งก่อน และหลังการขาย

ในปี 2546 บริษัทสามารถเพิ่มส่วนแบ่งการตลาดทั้งเฟอร์นิเจอร์สำนักงานเป็น 30%
เฟอร์นิเจอร์ครัว 25-30% และเฟอร์นิเจอร์บ้าน 10% สูงกว่าในปี 2545
โดยเฉพาะเฟอร์นิเจอร์ชุดครัว ซึ่งมีอัตราการเติบโตเพิ่มขึ้นมากในปีนี้
ซึ่งเป็นผลจากการเติบโตของธุรกิจอสังหาริมทรัพย์

นอกจากนี้บริษัทยังคงมีนโยบายการลงทุนเฉพาะธุรกิจที่เกี่ยวเนื่อง
หรือส่งเสริมธุรกิจหลักของบริษัทให้ครบวงจรมากยิ่งขึ้น โดยหาโอกาสสร้างธุรกิจใหม่ๆ
ซึ่งอาจร่วมทุนกับพันธมิตรที่มีธุรกิจสอดคล้องและเอื้อประโยชน์ซึ่งกันและกัน
ตลอดจนขยายช่องทางจัดจำหน่ายโดยเปิดโชว์รูมให้สอดคล้องกับกลุ่มเป้าหมายในแต่ละทำเลที่ตั้ง